CELEX: 62020TB0162
Language: mt
Date: 2020-08-12 00:00:00
Title: Kawża T-162/20 R: Digriet tal-President tal-Qorti Ġenerali tat-12 ta’ Awwissu 2020 – Indofil Industries (Netherlands) vs EFSA (“Proċeduri għal miżuri provviżorji – Prodotti għall-protezzjoni tal-pjanti – Regolament (KE) Nru 1107/2009 – Pubblikazzjoni tal-konklużjonijiet tal-eżami mwettaq mill-EFSA wara l-eżami mill-ġdid tal-approvazzjoni tas-sustanza attiva mancozeb – Talba għall-kunfidenzjalità ta’ ċerti siltiet – Rifjut li jingħata t-trattament kunfidenzjali – Talba għal miżuri provviżorji – Nuqqas ta’ fumus boni juris”)

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/15
            
         
      Digriet tal-President tal-Qorti Ġenerali tat-12 ta’ Awwissu 2020 – Indofil Industries (Netherlands) vs EFSA
      (Kawża T-162/20 R)
      (“Proċeduri għal miżuri provviżorji - Prodotti għall-protezzjoni tal-pjanti - Regolament (KE) Nru 1107/2009 - Pubblikazzjoni tal-konklużjonijiet tal-eżami mwettaq mill-EFSA wara l-eżami mill-ġdid tal-approvazzjoni tas-sustanza attiva mancozeb - Talba għall-kunfidenzjalità ta’ ċerti siltiet - Rifjut li jingħata t-trattament kunfidenzjali - Talba għal miżuri provviżorji - Nuqqas ta’ fumus boni juris”)
      (2020/C 371/17)
      Lingwa tal-kawża: l-Ingliż
      
         Partijiet
      
      
         Rikorrenti: Indofil Industries (Netherlands) BV (Amsterdam, il-Pajjiżi l-Baxxi) (rappreżentanti: C. Mereu u S. Englebert, avukati)
      
         Konvenuta: L-Awtorità Ewropea għas-Sigurtà tal-Ikel (rappreżentanti: D. Detken u S. Gabbi, aġenti, assistiti minn G. Rusconi u O. Cesana, avukati)
      
         Suġġett
      
      Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-Deċiżjoni EFSA/LA/DEC/22911258/2020 tal-EFSA, tat-28 ta’ Jannar 2020, dwar it-talba għall-eżami mill-ġdid intern tad-deċiżjoni relatata mat-talbiet tar-rikorrenti intiżi sabiex jinkiseb it-trattament kunfidenzjali tal-konklużjonijiet tal-eżami kolleġjali tal-evalwazzjoni tar-riskji marbuta mas-sustanza attiva mancozeb.
      
         Dispożittiv
      
      
                  1)
               
               
                  It-talba għal miżuri provviżorji hija miċħuda.
               
            
                  2)
               
               
                  Id-digriet tas-7 ta’ April 2020 mogħti fil-Kawża T-162/20 R huwa rrevokat.
               
            
                  3)
               
               
                  L-ispejjeż huma rriżervati.